Sain aru, et paljud lihtsad asjad on jäänud selgitamata. Teen seda NÜÜD :)    Portugal ei ole Hispaania. Portugallastele on nende võrdlemine hispaanlastega umbes sama mis eestlastele võrdlus venelastega "Eesti? Kus see ongi? Aa, seal Venemaa külje all! Kas teil on ka need rahvatantsud, kus mehed viskavad kükkis olles jalgu õhku?"  Tüüpiline portugallane ei tea geograafiast suurt midagi. Nende jaoks on olemas Hispaania ja ookean. Ja kuskil seal kaugemal on veel Saksamaa ning peale selle on kõik hägune. Ole juba harjunud sellega, et "See on Paula Sloveeniast, või Slovakkiast, või Poolast, või Maltalt (jah, üks isegi pakkus seda, oeh). Portugali keeles on Estonia, Eslovenia ja Eslovakia küll üsna sarnased sõnad jah, kuid riikide mõistes asuvad nad küll üksteisest päris kaugel.    Flamenco, siesta -  Hispaania. Fado, azulejos (keraamilised värvitud plaadid), bacalhau (soolakala) - Portugal. Portugallased on palju uhkemad oma rahvuse üle, kui hispaanlased. Hispaanias on rohkem tähtis, kust Hispaania osast sa pärit oled (sest need on päris erinevad), kuid portugallased peavad ennast väikseks rahvaks ning kaitsevad väga oma kultuuri ja rahvust. Ilmselt selle pärast, et nad tunnevad ennast ähvaradatuna Hispaania pealetungist. Portugallased on natuke rahulikumad ja melanhoolilisemad, kuid neis siiski voolab latiino  veri - kui vihaseks saavad, siis ikka lendavad lauad ja kõik muu. Ehk on see paremgi, kui viha enda sees hoida ja käärida lasta?    Mida kujutab endast Euroopa Vabatahtlik Teenistus (EVS)?  See on Euroopa Noorte programmi raames ning kujutab endast võimalust noortele vanuses 18-30 minna ja töötada mingi ajavahemik organisatsioonis kuskil teises EL riigis. Töö kujutab endast ideaali järgi tööd, mida ei saa teha palga eest - töö on rohkem heategevuslik ja enda initsiatiivil  põhinev. Palka selle eest ei maksta, küll aga annab EL toiduraha, elamisraha ning taskuraha. Ise mingeid lisaväljaminekuid tegema ei pea. Projekti leidmine on üsna keeruline ja sellega tuleb alustada päris vara. Kui näiteks tahaksid minna järgmisel aastal, tuleks otsimisega alustada praegu. Internetis on päris palju infot kogu projekti kohta ning projekti saab otsida andmebaasist. E-mailide saatmine võtab päris palju aega ja närvi, sest palju lihtsalt ei vastata või on projektikohad juba täidetud. Projekte  leidub igas valdkonnas - sotsiaaltöö, loodusega seotud, kunstialaseid jne. Kuid ninu jaoks tasus vaev ära - väga huvitav on olnud siiamaani.        Kuidas näeb välja minu igapäevaelu?  Tavaliselt alustame päeva kl 9 koos teistega kontoris. Kuna ka oranisatsioonil on palju projekte käsil, siis iga päev teeme midagi erinevat. Kuna meie projekt on seotud Puude-lasteaiaga, siis igal võimalusel teeme midagi sellega seoses. Praegu kolime kogu organisatsiooni üles mäkke ühte väiksesse külla. Lõpetame päeva kella 5-6 paiku, sest tuleme kõik koos alla tagasi. Kuna vabatahtlik töö on tavaliselt umbes 30h nädalas (6h päevas),  siis saame sellega seoses rohkem vabu päevi võtta, kui vaja. Töötame palju õues värskes õhus ning see on hea. Mõtleme välja uuendusi lasteaia jaoks ning vahel tuleb ka teha põllutööde moodi asju - rohida väikseid beebipuid, riisuda pinnast uue lasteaia jaoks jm. Koolides käies oli viimasel nädalal minu tööks õpetada 3-7 liikmelisele grupile, kudas teha piimapakkidest rahakotte (väga ägedaid kusjuures). Nädalavahetusiti on meil mõnikord activities - mõni matk või metsaistutamine. Ka sellega seoses saab palju  liikuda.  Õhtul siinses linnas midagi palju ette võtta ei ole. Niisiis palju lihtsalt olengi kodus ning teen, mis tuju ütleb. Kuna ma olen püsimatu, siis tuleb aeg-ajalt erinevaid tegevusi leiutada...        Mu elukaaslasel on ka blogi (seal on veidi pilte ning kes prantsuse keelest aru saab, võib isegi lugeda proovida) - www.carolerapariga.blogspot.com    Ja mul on j2lle uus postiaadress (sest kontor kolis):    Paula Solvak  Rua dos Bois, Aigra Nova  3330-222 Gois  Portugal